pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐบาลเชิญเที่ยวตลาดคลองผดุงกรุงเกษม เดือน มิ.ย.60
วันพฤหัสบดีที่ 8 มิถุนายน 2560
รัฐบาลเชิญเที่ยวตลาดคลองผดุงกรุงเกษม เดือน มิ.ย.60
ตลาดคลองผดุงกรุงเกษม หรือ ตลาดนายก เปิดตามดําริ พลเอก ประยุทธ์ จันทร์โอชา นายกรัฐมนตรี
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเชิญเที่ยวงานตลาดคลองผดุงกรุงเกษม สุดยอดสินค้า หลากหลายทั่วไทย หาได้ในที่เดียว ตามนโยบายของนายกรัฐมนตรีที่ต้องการส่งเสริมให้ผู้ประกอบการรายย่อย และเกษตรกรมีช่องทางจัดจําหน่ายถึงมือผู้บริโภคโดยตรง โดยในเดือนมิถุนายนนี้เน้นแนวคิด "เกษตรปลอดภัย" จัดจําหน่ายสัปปะรดราชบุรี ทุเรียนเกาะช้าง จ.ตราด ส้มเขียวหวาน จ.แพร่ หม้อแกงเพชรบุรี โคขุน นครปฐม มะพร้าวน้ําหอม สมุทรสาคร ทุเรียน ศรีษะเกษและอุตรดิตถ์ รวมทั้งของใช้ เช่น จักสานไม้ไผ่ จ.ชลบุรี เครื่องประดับมุก จากภาคใต้ เป็นต้น ทั้งนี้ ประชาชนที่สนใจเข้าร่วมงานได้ตั้งแต่วันนี้ ถึง 24 มิถุนายน 2560 ณ บริเวณริมคลองผดุงกรุงเกษม ข้างทําเนียบรัฐบาล ระหว่างเวลา 10.00 – 19.00 น.
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รอง นรม. พลเอก ฉัตรชัย เป็นประธานการประชุมคณะกรรมการสร้างเสริมกิจการเพื่อสังคมแห่งชาติ
วันศุกร์ที่ 10 สิงหาคม 2561
รอง นรม. พลเอก ฉัตรชัย เป็นประธานการประชุมคณะกรรมการสร้างเสริมกิจการเพื่อสังคมแห่งชาติ
คณะกรรมการสร้างเสริมกิจการเพื่อสังคมแห่งชาติเห็นชอบอนุมัติสถานประกอบการกิจการเพื่อสังคม จํานวน 15 กิจการ
วันนี้ ( 10 สิงหาคม 2561) เวลา 09.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ฉัตรชัย สาริกัลยะ รองนายกรัฐมนตรี เป็นประธานการประชุมคณะกรรมการสร้างเสริมกิจการเพื่อสังคมแห่งชาติ ครั้งที่ 2 /2561 โดยมีคณะกรรมการและผู้แทนหน่วยงานที่เกี่ยวข้องเข้าร่วมประชุม สรุปสาระสําคัญดังนี้
ที่ประชุมเห็นชอบ การแก้ไขประกาศคณะกรรมการสร้างเสริมกิจการเพื่อสังคมแห่งชาติว่าด้วยหลักเกณฑ์และวิธีการยื่นคําขอหนังสือรับรองกิจการเพื่อสังคม ดังนี้ (1) เพิ่มนิยามคําว่า “คนพิการ” ให้หมายความตามที่กฎหมายกําหนด (2) แก้ไขคําว่า “ผู้พิการ” เป็น “คนพิการทุกแห่ง” และขอแก้ไขประกาศคณะกรรมการสร้างเสริมกิจการเพื่อสังคมแห่งชาติ ว่าด้วยหลักเกณฑ์และวิธีการยื่นขอหนังสือรับรองกิจการเพื่อสังคม พ.ศ.2561 ในประเด็นคําว่า “ผู้พิการ” ให้เป็น “คนพิการที่กฎหมายกําหนด” เพื่อให้สอดคล้องกับรัฐธรรมนูญแห่งราชอาณาจักรไทย กฎหมายว่าด้วยส่งเสริมและพัฒนาคุณภาพชีวิตคนพิการและกฎหมายอื่น
พร้อมกันนี้ ที่ประชุมเห็นชอบอนุมัติสถานประกอบการที่ยื่นคําขอหนังสือรับรองกิจการเพื่อสังคมจํานวน 15 กิจการ ได้แก่ 1) บริษัท ดอยคําผลิตภัณฑ์อาหาร จํากัด 2) บริษัท เรย์วิสาหกิจเพื่อสังคม จํากัด 3) บริษัท สานพลัง วิสาหกิจเพื่อสังคม จํากัด 4) บริษัทแดรี่โฮม จํากัด 5) บริษัท กาแฟอาข่า อาม่า จํากัด 6) บริษัท สยามออร์แกนิค จํากัด 7) บริษัท แจสเบอร์รี่ จํากัด 8) มูลนิธิแม่ฟ้าหลวง ในพระบรมราชูประถัมภ์ 9) กลุ่มเกษตรกรทํานา นาโส่ 10) บริษัท เด็กพิเศษ วิสาหกิจเพื่อสังคม จํากัด 11) บริษัท ลุมพินี พร็อพเพอร์ตี้ เซอร์วิส แอนด์ แคร์ จํากัด 12) บริษัท คิดคิด จํากัด 13) มูลนิธิโรงพยาบาลเจ้าพระยาอภัยภูเบศร์ในพระอุปถัมภ์ฯ 14) สหกรณ์กรีนเนท จํากัด 15) บริษัท โลเคิล อไลค์ จํากัด
...........................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีย้ำ มาตรการควบคุมการแพร่ระบาดของโรค COVID-19 เข้มงวด ควบคุมจำนวนผู้ติดเชื้อได้ ขอประชาชนเชื่อมั่นและปฏิบัติตนตามคำแนะนำของกระทรวงสาธารณสุข
วันศุกร์ที่ 6 มีนาคม 2563
นายกรัฐมนตรีย้ํา มาตรการควบคุมการแพร่ระบาดของโรค COVID-19 เข้มงวด ควบคุมจํานวนผู้ติดเชื้อได้ ขอประชาชนเชื่อมั่นและปฏิบัติตนตามคําแนะนําของกระทรวงสาธารณสุข
นายกรัฐมนตรีย้ํา มาตรการควบคุมการแพร่ระบาดของโรค COVID-19 เข้มงวด ควบคุมจํานวนผู้ติดเชื้อได้ ขอประชาชนเชื่อมั่นและปฏิบัติตนตามคําแนะนําของกระทรวงสาธารณสุข
วันนี้ (6 มีนาคม 2563) เวลา 15.00 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงมาตรการตรวจคัดกรองผู้เดินทาง จากประเทศกลุ่มเสี่ยง และประเด็นอื่นๆ ที่น่าสนใจ ในรายการ Government Weekly สรุปประเด็น ดังนี้
ช่วงแรกนายกรัฐมนตรีกล่าวถึงมาตรการควบคุมการแพร่ระบาดของโรค COVID-19 โดยรัฐบาลได้มีมาตรการควบคุมที่เข้มข้นขึ้นเพื่อให้สอดคล้องกับสถานการณ์การแพร่ระบาดในปัจจุบัน ตั้งแต่การคัดกรอง ตรวจสอบ การเข้ารักษาที่มีมาตรฐานระดับสูง ทําให้สามารถควบคุมจํานวนผู้ติดเชื้อโดยเฉพาะอย่างยิ่งการแพร่กระจายในประเทศ ได้เป็นอย่างดี ซึ่งมีการตรวจสอบตั้งแต่ต้นทาง สนามบิน ท่าเรือ ชายแดน ด่านตรวจ จุดสกัดทุกด่าน โดยหลายหน่วยงานที่เกี่ยวข้อง ฝ่ายความมั่นคง เจ้าหน้าที่ ในส่วนจังหวัดต่างๆ เข้ามาช่วยดูแล นอกจากนี้ได้มีการเตรียมมาตรการรองรับแรงงานไทยที่กลับจากประเทศกลุ่มเสี่ยง โดยเฉพาะแรงงานไทยจากประเทศเกาหลีใต้ ถือว่าคนกลุ่มนี้เป็นคนไทยที่รัฐบาลต้องดูแล แต่ต้องไม่ให้เกิดผลกระทบต่อความเชื่อมั่น โดยมีมาตรการต้นทาง กักกัน 14 วัน ก่อนเดินทาง และคัดกรองอีกครั้งก่อนออกนอกประเทศ ปลายทางเมื่อผู้ที่กลับจากพื้นที่เสี่ยงและประเทศกลุ่มเสี่ยง จะต้องถูกกักตัวในพื้นที่ควบคุมโรคไม่น้อยกว่า 14 วัน
ขณะเดียวกัน รัฐบาลได้จัดตั้งศูนย์ข้อมูลมาตรการแก้ไขปัญหาจากโรคโควิด-19 ที่ทําเนียบรัฐบาล เป็นศูนย์กลางการประชาสัมพันธ์เผยแพร่ ชี้แจงข้อมูลข่าวสาร ขั้นตอนการเฝ้าระวังและป้องกันการติดเชื้อ รวมทั้งมาตรการบรรเทาผลกระทบและกระตุ้นเศรษฐกิจจากการแพร่ระบาดของโรค ทั้งอุตสาหกรรมการท่องเที่ยว การเกษตร รวมถึงผู้มีรายได้น้อย โดยแบ่งมาตรการออกเป็น 2 ส่วนคือ 1. มาตรการช่วยเหลือประชาชน และ 2. มาตรการการเงินการคลังของรัฐ เพื่อให้เศรษฐกิจประเทศสามารถเดินหน้าต่อไปได้ นอกจากนี้ ยังขอความร่วมมือจากส่วนราชการให้ระงับหรือเลื่อนการเดินทางไปประชุม ศึกษาดูงาน ในประเทศที่มีการระบาด ให้ข้าราชการที่เดินทางกลับจากประเทศกลุ่มเสี่ยงสังเกตอาการและทํางานที่บ้าน 14 วัน และขอความร่วมมือจากเอกชนหลีกเลี่ยงหรือเลื่อนกิจกรรมที่มีประชาชนรวมตัวกันเป็นจํานวนมาก เช่น การแข่งขันกีฬา การจัดคอนเสิร์ต และมหรสพต่าง ๆ เพื่อป้องกันการระบาดของโรคโควิด-19 ขณะเดียวกันรัฐบาลได้บริหารจัดการหน้ากากอนามัย เพื่อแก้ไขปัญหาการขาดแคลน โดยเข้ามาดูแลตั้งแต่การผลิต การกระจาย การส่งออก การจับกุมผู้ฝ่าฝืนที่จําหน่ายเกินราคา สนับสนุนผู้ผลิต ซึ่งพบว่ามีการขาดแคลนวัตถุดิบจากประเทศต้นทางจึงได้มีการส่งเสริมให้ผลิตหน้ากากอนามัยทางเลือก สําหรับบุคคลทั่วไปที่สุขภาพปกติใช้ป้องกันตนเองและลดปริมาณขยะ
ระหว่างดําเนินรายการ นายกรัฐมนตรีได้กล่าวเตือนถึงการเสนอข่าวที่เกินกว่าความจริง ที่อาจทําให้ประชาชนเกิดความตื่นตระหนก โดยย้ําให้ประชาชนรับรู้ข่าวสารที่ถูกต้อง ตามข้อเท็จจริง เพื่อไม่ให้เกิดการสร้างความรับรู้ที่ผิดซึ่งอาจจะส่งผลกระทบต่อด้านอื่น ๆ ของประเทศได้
........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ยธ.บูรณาการงานด้านการอำนวยความยุติธรรม ขับเคลื่อนนโยบาย  “ยุติธรรมสู่หมู่บ้าน นำบริการรัฐสู่ประชาชน” ในพื้นที่ภาคใต้
วันศุกร์ที่ 18 พฤศจิกายน 2559
ยธ.บูรณาการงานด้านการอํานวยความยุติธรรม ขับเคลื่อนนโยบาย  “ยุติธรรมสู่หมู่บ้าน นําบริการรัฐสู่ประชาชน” ในพื้นที่ภาคใต้
นายชาญเชาวน์ ไชยานุกิจ ปลัดกระทรวงยุติธรรม
เป็นประธานในพิธีเปิดโครงการ “ยุติธรรมสู่หมู่บ้าน นําบริการรัฐสู่ประชาชน ครั้งที่ ๒”
รัฐบาลไทย-ข่าวทำเนียบรัฐบาล-สธ.ส่งทีมเยี่ยมบ้านผู้ได้รับผลกระทบจากแผ่นดินไหว อ.วังเหนือ จ.ลำปาง
วันศุกร์ที่ 15 มีนาคม 2562
สธ.ส่งทีมเยี่ยมบ้านผู้ได้รับผลกระทบจากแผ่นดินไหว อ.วังเหนือ จ.ลําปาง
กระทรวงสาธารณสุข ส่งทีมช่วยเหลือเยียวยาจิตใจผู้ประสบภาวะวิกฤต (MCATT) ลงพื้นที่เยี่ยมบ้านดูแลจิตใจประชาชนที่ได้รับผลกระทบจากแผ่นดินไหว ที่อําเภอวังเหนือ จังหวัดลําปาง พบอยู่ในภาวะปกติ ไม่มีอาการตื่นตกใจ ไม่มีภาวะเครียด
กระทรวงสาธารณสุข ส่งทีมช่วยเหลือเยียวยาจิตใจผู้ประสบภาวะวิกฤต (MCATT) ลงพื้นที่เยี่ยมบ้านดูแลจิตใจประชาชนที่ได้รับผลกระทบจากแผ่นดินไหว ที่อําเภอวังเหนือ จังหวัดลําปาง พบอยู่ในภาวะปกติ ไม่มีอาการตื่นตกใจ ไม่มีภาวะเครียด
วันนี้ (15 มีนาคม 2562) นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์กรณีแผ่นดินไหวที่อําเภอวังเหนือ จังหวัดลําปางว่า ได้รับรายงานจากนายแพทย์ประเสริฐ กิจสุวรรณรัตน์ นายแพทย์สาธารณสุขจังหวัดลําปางว่า แผ่นดินไหวครั้งนี้ เป็นอาฟเตอร์ช็อกจากการเกิดแผ่นดินไหวที่เกิดขึ้นเมื่อเดือนกุมภาพันธ์ที่ผ่านมา จึงมีความรุนแรงน้อยกว่า ไม่มีผู้ได้รับบาดเจ็บ มีบ้านเรือนเสียหายเล็กน้อยประมาณ 4-5 หลังคาเรือน ซึ่งทีมช่วยเหลือเยียวยาจิตใจผู้ประสบภาวะวิกฤต (MCATT) ของโรงพยาบาลวังเหนือ และสํานักงานสาธารณสุขอําเภอวังเหนือ ได้ติดตามดูแลสภาพจิตใจประชาชนที่ได้รับผลกระทบจากแผ่นดินไหวครั้งก่อนอย่างต่อเนื่อง และติดตามเยี่ยมบ้านที่ได้รับผลกระทบในครั้งนี้ซึ่งอยู่ใกล้เคียงกัน พบว่าไม่มีอาการตื่นตกใจ ผลประเมินความเครียดของประชาชนที่ได้รับผลกระทบจากแผ่นดินไหวทั้ง 2 รอบอยู่ในภาวะปกติ และจะเฝ้าระวังติดตามภาวะเครียดต่อเนื่อง
นายแพทย์สุขุมกล่าวต่อว่า จากการสํารวจอาคารโรงพยาบาลไม่พบความเสียหาย และได้ย้ําให้โรงพยาบาลในสังกัดกระทรวงสาธารณสุขทุกแห่ง มีแผนบริหารจัดการในภาวะฉุกเฉินจากกรณีภัยธรรมชาติ ระบบการเฝ้าระวังติดตามสถานการณ์ ทีมปฏิบัติการฉุกเฉินทางการแพทย์ ทั้งทีมเมิร์ท (Medical Emergency Response Team: MERT) และทีมมินิเมิร์ท(Mini-MERT)ทีมเอ็มแคท (Mental Health Crisis Assessment And Treatment Team : MCATT) พร้อมลงพื้นที่ให้การดูแลประชาชน รวมทั้งโครงสร้างอาคารโรงพยาบาลมีระบบรับแรงสั่นสะเทือนจากแผ่นดินไหวประมาณ 7 ริกเตอร์
***************************************** 15 มีนาคม 2562
รัฐบาลไทย-ข่าวทำเนียบรัฐบาล-เอกอัครราชทูตสาธารณรัฐสังคมนิยมประชาธิปไตยศรีลังกาประจําประเทศไทย เข้าเยี่ยมคารวะรัฐมนตรีประจําสํานักนายกรัฐมนตรี
วันศุกร์ที่ 26 มกราคม 2561
เอกอัครราชทูตสาธารณรัฐสังคมนิยมประชาธิปไตยศรีลังกาประจําประเทศไทย เข้าเยี่ยมคารวะรัฐมนตรีประจําสํานักนายกรัฐมนตรี
เอกอัครราชทูตสาธารณรัฐสังคมนิยมประชาธิปไตยศรีลังกาประจําประเทศไทย เข้าเยี่ยมคารวะรัฐมนตรีประจําสํานักนายกรัฐมนตรี
นางกเษณุกา ธิเรนี เสเนวิรัตนะ (H.E. Mrs. Kshenuka Dhireni Senewiratne) เอกอัครราชทูตสาธารณรัฐสังคมนิยมประชาธิปไตยศรีลังกาประจําประเทศไทย เข้าพบนายกอบศักดิ์ ภูตระกูล รัฐมนตรีประจําสํานักนายกรัฐมนตรี สรุปสาระสําคัญของการสนทนาดังนี้
เอกอัครราชทูตสาธารณรัฐสังคมนิยมประชาธิปไตยศรีลังกาประจําประเทศไทยเข้าเยี่ยมคารวะเพื่อแนะนําตัว และทําความรู้จัก เนื่องในโอกาสที่รัฐมนตรีประจําสํานักนายกรัฐมนตรีเข้ารับตําแหน่ง
ทั้งสองฝ่ายยังได้หารือเพื่อสานต่อความสัมพันธ์และความร่วมมือ ภายหลังจากการเดินทางเยือนศรีลังกาของรองนายกรัฐมนตรี (นายสมคิด จาตุศรีพิทักษ์) และคณะนักธุรกิจไทย เมื่อวันที่ 8 - 12 มีนาคม 2559
โดยไทยและศรีลังกาเห็นพ้องส่งเสริมความร่วมมืออย่างรอบด้าน โดยเฉพาะในด้านการค้าและการลงทุน ซึ่งศรีลังกาหวังว่าภาคเอกชนไทยจะเข้าไปลงทุนในสาขาที่ไทยมีความเชี่ยวชาญและศรีลังกามีความสนใจมากขึ้น
ทั้งนี้ ทั้งสองประเทศหวังที่จะใช้ความสัมพันธ์ด้านพุทธศาสนาและวัฒนธรรมเป็นเครื่องมือในการส่งเสริมการท่องเที่ยวในเชิงพุทธศาสนาและวัฒนธรรม (Buddhist Circuits) ในศรีลังกา รวมถึงการอํานวยความสะดวกในด้านการตรวจลงตรา (visa) และเห็นพ้องผลักดันการจัดทําความตกลงการค้าเสรีไทย - ศรีลังกา ตามที่ทั้งสองฝ่ายตกลงกันให้เป็นผลสําเร็จให้ได้ภายในปีนี้
นอกจากนี้ เอกอัครราชทูตฯ ยังได้กล่าวว่า ศรีลังกาหวังที่จะได้รับการสนับสนุนทางวิชาการ รวมถึงความร่วมมือด้านการพัฒนาในด้านที่ศรีลงกาต้องการ อาทิ การพัฒนาผลิตภัณฑ์พื้นเมือง OTOP การแปรรูปอาหาร และการท่องเที่ยว กาพัฒนาสินค้าเกษตร และความรู้/ประสบการณ์ในด้านอื่นๆ เป็นต้น
**************************************
รัฐบาลไทย-ข่าวทำเนียบรัฐบาล-​สธ.มอบรางวัลงานวิจัยดีเด่นระดับประเทศ ประจำปี 2561
วันศุกร์ที่ 14 กันยายน 2561
​สธ.มอบรางวัลงานวิจัยดีเด่นระดับประเทศ ประจําปี 2561
กระทรวงสาธารณสุข มอบรางวัลผลงานวิจัย R2R ดีเด่น ระดับประเทศ จํานวน 31 รางวัล เพื่อเป็นขวัญกําลังใจแก่ผู้ทํางานวิจัยเพื่อพัฒนางานประจํา เพิ่มคุณภาพบริการประชาชน
วันนี้ (14 กันยายน 2561) ณ โรงแรมโลตัสปางสวนแก้ว จังหวัดเชียงใหม่ นายแพทย์โอภาส การย์กวินพงศ์ รองปลัดกระทรวงสาธารณสุข พร้อมด้วยศาสตราจารย์ ดร.นายแพทย์ประสิทธิ์ วัฒนาภา คณะบดีคณะแพทยศาสตร์ ศิริราชพยาบาล และศาสตราจารย์นายแพทย์วิจารณ์ พานิช ที่ปรึกษาโครงการสนับสนุนการพัฒนางานประจําสู่งานวิจัยระดับประเทศ มอบรางวัล R2R ดีเด่น ระดับประเทศ จํานวน 31 รางวัล รางวัลการประกวดบูธนิทรรศการดีเด่นของกรมวิชาการและเขตสุขภาพ และรางวัลต้นแบบระบบคุณภาพอาหารปลอดภัย ในงานประชุมวิชาการพัฒนางานประจําสู่งานวิจัยประจําปี 2561 เพื่อเป็นขวัญกําลังใจแก่ผู้ทํางานวิจัยเพื่อพัฒนางานประจํา
นายแพทย์โอภาสกล่าวว่า กระทรวงสาธารณสุข ให้ความสําคัญกับการพัฒนาระบบบริการด้านการแพทย์และสาธารณสุขมาอย่างต่อเนื่อง และส่งเสริมให้บุคลากรในสังกัดทั่วประเทศ ได้พัฒนากระบวนการทํางานของตนสู่งานวิจัย (Routine to Research: R2R) ซึ่งนอกจากเป็นการพัฒนากระบวนการทํางานประจําให้มีประสิทธิภาพยิ่งขึ้นแล้ว ยังนําไปสู่การสร้างองค์ความรู้ใหม่ที่สามารถนํามาเรียนรู้ร่วมกันจนเกิดเป็นวงจรแห่งการเรียนรู้อย่างไม่หยุดนิ่ง เพื่อประโยชน์สูงสุดคือผู้ป่วยและประชาชนได้รับบริการที่มีคุณภาพ
ในปีนี้ มีผู้ส่งผลงานเข้าประกวดจากหน่วยงานด้านสาธารณสุข ทั้งภาครัฐ เอกชน ภาคการศึกษา จํานวนทั้งสิ้น 941 ผลงาน มีผู้ได้รับรางวัล R2R ดีเด่น จํานวน 31 รางวัล แบ่งเป็น ระดับปฐมภูมิ 5 รางวัล ระดับทุติยภูมิ 2 รางวัล ระดับตติยภูมิ ศูนย์ความเชี่ยวชาญระดับสูง และโรงเรียนแพทย์ 9 รางวัล ระดับสนับสนุนบริหารและสนับสนุนบริการ 8 รางวัล ระดับนวัตกรรมสิ่งประดิษฐ์ 1 รางวัล ระดับ Meta R2R 6 รางวัล เพื่อเป็นขวัญและกําลังใจแก่เจ้าหน้าที่ในการปฏิบัติงาน
นอกจากนี้ กรมวิชาการและเขตสุขภาพทั่วประเทศ ร่วมจัดแสดงนิทรรศการผลงานวิชาการ โดยมีการมอบรางวัลบูธนิทรรศการดีเด่น ประเภทกรมวิชาการจํานวน 3 รางวัล ได้แก่ กรมควบคุมโรค กรมอนามัย กรมวิทยาศาสตร์การแพทย์ ประเภทเขตสุขภาพ 3 รางวัล ได้แก่ เขตสุขภาพที่ 2 เขตสุขภาพที่ 5 เขตสุขภาพที่ 11 และรางวัลต้นแบบระบบคุณภาพงานอาหารปลอดภัย 3 รางวัล ได้แก่ สํานักงานสาธารณสุขจังหวัดกาฬสินธุ์
สํานักงานสาธารณสุขจังหวัดเพชรบูรณ์ และสํานักงานสาธารณสุขจังหวัดสงขลา
******************************** 14 กันยายน 2561
รัฐบาลไทย-ข่าวทำเนียบรัฐบาล-“กฤษฎา” เดินหน้าเกษตร 4.0 – บิ๊กดาต้า จีบอินเดียหนุนแลกเปลี่ยนความก้าวหน้าเทคโนโลยีสารสนเทศการเกษตร
วันศุกร์ที่ 12 มกราคม 2561
“กฤษฎา” เดินหน้าเกษตร 4.0 – บิ๊กดาต้า จีบอินเดียหนุนแลกเปลี่ยนความก้าวหน้าเทคโนโลยีสารสนเทศการเกษตร
“กฤษฎา” เดินหน้าเกษตร 4.0 – บิ๊กดาต้า จีบอินเดียหนุนแลกเปลี่ยนความก้าวหน้าเทคโนโลยีสารสนเทศการเกษตรให้ไทย เตรียมจัดทําความร่วมมือระหว่างศูนย์สารสนเทศแห่งชาติของอินเดียและกระทรวงเกษตรฯไทย
นายกฤษฏาบุญราช รัฐมนตรีว่าการกระทรวงเกษตรและสหกรณ์ เปิดเผยว่า ในระหว่างการเดินทางเข้าร่วมประชุมรัฐมนตรีอาเซียน-อินเดียด้านการเกษตรและป่าไม้ ครั้งที่ 4 ณกรุงนิวเดลี สาธารณรัฐอินเดีย เมื่อปลายสัปดาห์ที่ผ่านมาได้มีโอกาสหารือกับศูนย์สารสนเทศแห่งชาติ(National Informatics CentreหรือNIC)ของสาธารณรัฐอินเดียเพื่อรับฟังและแลกเปลี่ยนข้อมูลโครงการด้านการเกษตรที่ศูนย์สารสนเทศแห่งชาติดําเนินการรวมทั้งนโยบายด้านเทคโนโลยีสารสนเทศด้านการเกษตรของอินเดีย โดยเฉพาะโครงการและซอฟแวร์ด้านการเกษตรที่มีประสิทธิภาพที่NICได้ดําเนินการไปแล้ว รวมทั้งนโยบายด้านเทคโนโลยีสารสนเทศด้านการเกษตรของอินเดีย
“ศูนย์สารสนเทศแห่งชาติ (NIC)เป็นหน่วยงานที่มีความเชี่ยวชาญ และมีประสบการณ์ในโครงการออกแบบการใช้เทคโนโลยีสารสนเทศและการสื่อสาร เพื่อสนับสนุนให้เกิดธรรมาภิบาลในการบริหารและบริการของภาครัฐ หรือe-Governanceรวมถึงการพัฒนาและใช้งานระบบe-Governanceในหลายสาขา โดยเฉพาะด้านเกษตรและอาหาร ด้านพัฒนาพันธุ์สัตว์ ด้านประมง ด้านป่าไม้และสิ่งแวดล้อมเช่นเทคโนโลยีด้านการสํารวจระยะไกล และระบบสารสนเทศภูมิศาสตร์(GIS)ระบบการรายงานและติดตามสถานการณ์แพร่ระบาดของเชื้อโรคสัตว์ โปรแกรมการรวบรวมข้อมูลผู้ค้าปุ๋ย เครื่องจักรกลการเกษตร เมล็ดพันธุ์ ยาฆ่าแมลง และมีบริการให้คําแนะนําเกษตรกรผ่านข้อความSMSรวมถึง
การบูรณาการข้อมูลจากหน่วยงานด้านเกษตรที่เกี่ยวข้องนํามาจัดทําข้อมูลที่สําคัญ เช่น เมล็ดพันธุ์ ราคาและคุณภาพของเมล็ดพันธุ์ คําแนะนําเกี่ยวกับฤดูการเพาะปลูก สถานที่ และพืชที่เหมาะสม ข้อมูลดินและปุ๋ย เทคนิคการเพาะปลูกของพืชแต่ละชนิด โรคพืช การจําแนกเขตภูมิศาสตร์พืชตามลักษณะอุณหภูมิ/ ความชื้น เป็นต้นซึ่งเป็นแนวทางที่สอดคล้องกับที่รัฐบาลไทยดําเนินการอยู่ ดังนั้น หากมีการแลกเปลี่ยนองค์ความรู้ระหว่างกันก็จะเป็นประโยชน์กับฝ่ายไทยในการทําการเกษตรแม่นยําเพิ่มมากขึ้นได้” นายกฤษฏา กล่าว
อย่างไรก็ตาม เบื้องต้นทั้งสองฝ่ายได้เห็นพ้องกันที่จะให้มีความร่วมมือระหว่างศูนย์สารสนเทศแห่งชาติและกระทรวงเกษตรและสหกรณ์โดยจะมอบหมายให้หน่วยงานรับผิดชอบของทั้งฝ่ายหารือรายละเอียดของความร่วมมือต่อไป เช่น การจัดส่งผู้เชี่ยวชาญอินเดียมาไทย การจัดส่งนักวิชาการไทยไปอินเดีย เพื่อแลกเปลี่ยนเรียนรู้ความก้าวหน้าในด้านเทคโนโลยีสารสนเทศ ซึ่งอินเดียมีความเชี่ยวชาญ หรือการประชุม สัมมนา และทดลองนําซอฟแวร์ของอินเดียมาใช้ในพื้นที่นําร่องในไทย(Pilot projectเป็นต้น เนื่องจากภาคเกษตรของไทยและอินเดีย มีลักษณะคล้ายกันหลายประการ เช่นเกษตรกรส่วนใหญ่อาศัยอยู่ในชนบท ปลูกพืชหลักชนิดเดียวกัน อาทิ ข้าว มันสําปะหลัง อ้อยและยางพาราประกอบกับกระทรวงเกษตรและสหกรณ์มีนโยบายจัดทําข้อมูล (big data)กลุ่มเกษตรกรให้เป็นระบบ เพื่อให้เชื่อมโยงกับข้อมูลอื่นๆ ตามกรม กอง ของกระทรวงเกษตรและสหกรณ์ หรือให้กระทรวงอื่นๆ นําไปจัดทําโครงการประสานเชื่อมโยงเพื่อนําไปใช้ประโยชน์ได้กว้างขวางมากขึ้น
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-สธ.เร่งรัดยุติ  “เอดส์และวัณโรค” สาเหตุการตายอันดับ 1 ของผู้ติดเชื้อ
วันศุกร์ที่ 16 กุมภาพันธ์ 2561
สธ.เร่งรัดยุติ  “เอดส์และวัณโรค” สาเหตุการตายอันดับ 1 ของผู้ติดเชื้อ
กระทรวงสาธารณสุข เร่งรัดยุติ “เอดส์และวัณโรค”ที่มีอัตราการเสียชีวิตสูงอันดับ 1 ถึงร้อยละ 13-14 เร่งรัดค้นหาวัณโรค โดยการเอกซเรย์ปอดผู้ติดเชื้อเอชไอวีรายใหม่ทุกรายและรายเก่าที่มีอาการ  รวมทั้งทดสอบทางผิวหนังค้นหาวัณโรคแฝงเพื่อรีบรักษา
วันนี้ (16 กุมภาพันธ์ 2561) ที่กระทรวงสาธารณสุข จ.นนทบุรี ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วยนพ.เจษฎา โชคดํารงสุข ปลัดกระทรวงสาธารณสุข นพ.สุวรรณชัย วัฒนายิ่งเจริญชัย อธิบดีกรมควบคุมโรค ประชุมการบริหารจัดการเชิงนโยบายเร่งรัดการดําเนินงาน เพื่อยุติปัญหาวัณโรคและเอดส์ ครั้งที่ 2/2561 เพื่อติดตามความก้าวหน้าการบูรณาการฐานข้อมูลโรค ความจําเป็นการในเอกซเรย์ทรวงอกประจําปีในผู้ติดเชื้อเอชไอวี และการให้ยาป้องกันวัณโรคในผู้ติดเชื้อเอชไอวี
ศ.คลินิก เกียรติคุณ นพ.ปิยะสกลกล่าวว่า กระทรวงสาธารณสุข ให้ความสําคัญปัญหาการติดเชื้อวัณโรคในผู้ที่มีเชื้อเอชไอวี (เอดส์) เพราะประเทศไทยเป็น 1 ใน 14 ประเทศที่พบวัณโรคร่วมกับเอดส์สูง ได้บูรณาการการดําเนินงานของสํานักโรคเอดส์ฯ และสํานักวัณโรค เพื่อยุติปัญหาวัณโรคและเอดส์ เนื่องจากวัณโรคเป็นโรคติดเชื้อฉวยโอกาสที่พบบ่อยที่สุด 1 ใน 3 ในผู้ป่วยเอดส์ เป็นเหตุให้เสียชีวิตมากที่สุด โดยผู้ติดเชื้อเอชไอวีที่ป่วยเป็นวัณโรคจะมีอัตราการเสียชีวิตร้อยละ 13 – 14 หรือทุก 7 คนมีเสียชีวิต 1 คน ในขณะที่ผู้ติดเชื้อวัณโรคที่ไม่มีเชื้อเอชไอวีจะมีอัตราการเสียชีวิตเพียงร้อยละ 7 เท่านั้น ดังนั้นหากวัณโรคถูกวินิจฉัยและเริ่มการรักษาที่รวดเร็ว จะลดอัตราการเสียชีวิต ลดโอกาสการแพร่กระจายเชื้อวัณโรคในชุมชน รวมทั้งการค้นหาผู้สัมผัสร่วมบ้านรวดเร็วจะช่วยยับยั้งการแพร่กระจายเชื้อวัณโรคป้องการระบาดในวงกว้างได้สําเร็จ
ด้าน นพ.เจษฎา โชคดํารงสุข ปลัดกระทรวงสาธารณสุข กล่าวว่า สิ่งที่ต้องเร่งรัดดําเนินการเพื่อยุติเอดส์และวัณโรค มี 2 เรื่องสําคัญคือ การพัฒนาระบบข้อมูลข่าวสารเพื่อบูรณาการเชื่อมโยงให้เป็นโปรแกรมเดียว ข้อมูลชุดเดียวกันลดความซ้ําซ้อนของการบันทึกข้อมูล รวมถึงให้มีคืนข้อมูลให้พื้นที่ได้ใช้ประโยชน์โดยประสานกับสํานักงานหลักประกันสุขภาพแห่งชาติอย่างใกล้ชิด และการเอกซเรย์ในผู้ติดเชื้อเอชไอวี เพื่อคัดกรองวัณโรค รวมทั้งการรักษาวัณโรคที่แฝงตัวอยู่โดยยังไม่ปรากฏอาการ
สําหรับการดําเนินงานมีรายละเอียด ดังนี้ 1.คัดกรองวัณโรคด้วยการเอกซเรย์ปอดในผู้ติดเชื้อเอชไอวีรายใหม่ทุกราย ประมาณ 28,000 รายต่อปี 2.สําหรับผู้ติดเชื้อเอชไอวีรายเก่า จะเอกซเรย์ผู้ที่มีอาการไอผิดปกติ มีไข้ น้ําหนักลด เหงื่อออกผิดปกติกลางคืน รวมทั้งเป็นผู้สัมผัสใกล้ชิดวัณโรค 3.ค้นหาวัณโรคแฝงในผู้ติดเชื้อเอชไอวีรายใหม่ ด้วยการทดสอบทางผิวหนัง หากให้ผลบวกจะรักษาทันที ในปี 2561 นําร่องดําเนินการคัดกรองวัณโรคแฝงด้วยการทดสอบทางผิวหนัง ในโรงพยาบาล 31 แห่งและเรือนจํา 58 แห่ง โดยได้รับการสนับสนุนจากกองทุนโลกและสํานักวัณโรค ในอนาคตจะผลักดันการทดสอบและรักษาวัณโรคแฝงเข้าชุดสิทธิประโยชน์ต่อไป
กุมภาพันธ์ 2/9 ********************************** 16 กุมภาพันธ์ 2561
รัฐบาลไทย-ข่าวทำเนียบรัฐบาล-การประชุมคณะกรรมการเตรียมการเพื่อสร้างความสามัคคีปรองดอง
วันพุธที่ 10 มกราคม 2561
การประชุมคณะกรรมการเตรียมการเพื่อสร้างความสามัคคีปรองดอง
การประชุมคณะกรรมการเตรียมการเพื่อสร้างความสามัคคีปรองดอง
พล.อ.ประวิตร วงษ์สุวรรณ รอง นรม. และ รมว.กห. เป็นประธานในการประชุมคณะกรรมการเตรียมการเพื่อสร้างความสามัคคีปรองดอง เพื่อขับเคลื่อนผนึกกําลังกันนําความรัก ความสามัคคี ความเป็นหนึ่งเดียวกันในสังคม เดินหน้าสู่พลังของการขับเคลื่อนปฏิรูปประเทศ ณ ศาลาว่าการกลาโหม เมื่อวันที่ 8 ม.ค.61
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019(COVID-19) ประจำวันที่ 10 เมษายน 2563
วันศุกร์ที่ 10 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 10 เมษายน 2563
1. สถานการณ์ทั่วโลกใน 209 ประเทศ 2 เขตบริหารพิเศษ 2 เรือสําราญ ข้อมูลตั้งแต่ 5 มกราคม – 10 เมษายน  2563 (7.00 น.) พบผู้ป่วยยืนยันติดเชื้อจํานวน 1,602,619 ราย เสียชีวิต 95,657 ราย
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่10 เมษายน 2563
1. สถานการณ์ทั่วโลกใน 209 ประเทศ 2 เขตบริหารพิเศษ 2 เรือสําราญ ข้อมูลตั้งแต่5 มกราคม –10 เมษายน 2563 (7.00 น.) พบผู้ป่วยยืนยันติดเชื้อจํานวน 1,602,619 ราย เสียชีวิต 95,657 ราย ส่วนสถานการณ์ต่างประเทศที่มียอดผู้ป่วยมาก 3 อันดับแรก คือ สหรัฐอเมริกาพบผู้ป่วย 468,286 ราย เสียชีวิต 16,663 ราย สเปนพบผู้ป่วย 123,222 ราย เสียชีวิต 15,447 ราย และอิตาลีพบผู้ป่วย 143,626 ราย เสียชีวิต 18,279 ราย
2. สถานการณ์ในประเทศไทย (9 เมษายน 2563 เวลา 16.00 น.) ผู้ป่วยกลับบ้านได้ 73 ราย ผู้ป่วยรายใหม่ 50 ราย นับเป็นลําดับที่ 2,424-2,473 จําแนกเป็นกลุ่มดังนี้
กลุ่มที่1ผู้ป่วยที่มีประวัติสัมผัสกับผู้ป่วย หรือเกี่ยวข้องกับสถานที่ที่พบผู้ป่วยก่อนหน้านี้ จํานวน 27 ราย
มีรายละเอียด ดังนี้
1.1 สัมผัสกับผู้ป่วยที่มีรายงานมาแล้ว 27 ราย
กลุ่มที่2ผู้ป่วยรายใหม่ จํานวน 15 ราย มีรายละเอียด ดังนี้
2.1 คนไทยเดินทางกลับจากต่างประเทศ 3 ราย
2.2 ไปสถานที่ชุมนุมชน 3 ราย
2.3 อาชีพเสี่ยง 5 ราย
2.4  บุคลากรทางการแพทย์ 4 ราย
กลุ่มที่3ได้รับผล lab ยืนยันพบเชื้อ อยู่ระหว่างรอประวัติและสอบสวนโรค 8 ราย (จํานวนนี้มาจากการค้นหาเชิงรุกที่จังหวัดภูเก็ต 4 ราย)
วันนี้ ได้รับรายงานผู้ป่วยเสียชีวิต 1 ราย เป็นหญิงไทย อายุ 43 ปี อาชีพค้าขาย มีโรคประจําตัวเป็น SLE ประวัติเสี่ยง สัมผัสพูดคุยกับคนจํานวนมาก เข้ารับการรักษาที่โรงพยาบาลแห่งหนึ่งในจังหวัดฉะเชิงเทรา ด้วยอาการไข้ ถ่ายเหลว อาเจียน เสียชีวิตวันที่ 7 เมษายน 2563 (เป็นผู้เสียชีวิตรายที่ 33)
โดยสรุปภาพรวมวันนี้ มีผู้ป่วยกลับบ้านสะสม 1,013 ราย ยังรักษาในโรงพยาบาล1,427 ราย เสียชีวิตสะสม 33 ราย รวมมีผู้ป่วยสะสม 2,473 ราย
***********************************10 เมษายน 2563
***************************************
รัฐบาลไทย-ข่าวทำเนียบรัฐบาล-นายกรัฐมนตรียืนยันรัฐบาลไม่ได้นิ่งนอนใจแก้ไขปัญหาน้ำท่วม
วันอังคารที่ 24 ตุลาคม 2560
นายกรัฐมนตรียืนยันรัฐบาลไม่ได้นิ่งนอนใจแก้ไขปัญหาน้ําท่วม
นายกรัฐมนตรียืนยันรัฐบาลไม่ได้นิ่งนอนใจแก้ไขปัญหาน้ําท่วม
วันนี้ (24 ตุลาคม 2560) เวลา 13.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงสถานการณ์น้ําท่วมที่เกิดขึ้นหลายพื้นที่ขณะนี้ว่า รัฐบาลไม่ได้นิ่งนอนได้เตรียมแผนตั้งแต่ปีที่ผ่านมา พร้อมนําข้อมูลมาเปรียบเทียบ แต่เนื่องจากอากาศมีความเปลี่ยนแปลง มีปริมาณน้ําฝนตกมากในบางพื้นที่ ประกอบกับอ่างเก็บน้ําและเขื่อนหลักต่าง ๆ มีปริมาณน้ําเต็มเกือบทุกที่ โดยในภาพรวมจะต้องแก้ไขปัญหาทั้งระบบ จําเป็นต้องทยอยปล่อยน้ําเข้าพื้นที่แก้มลิง บางพื้นที่อาจได้รับผลกระทบบ้าง จึงจําเป็นต้องเสียสละส่วนน้อยเพื่อประโยชน์ส่วนมาก ทั้งนี้ รัฐบาลจะบริหารจัดการน้ําให้ดี ให้ประชาชนได้รับผลกระทบน้อยที่สุด พร้อมเร่งดูแลเยียวยาผู้ที่ได้รับผลกระทบตามระเบียบราชการให้เร็วที่สุด จึงขอให้ทุกคนติดตามการแจ้งเตือนจากส่วนราชการผ่านช่องทางต่าง ๆ และขอให้สื่อช่วยแจ้งเตือนด้วย พร้อมกันนี้ นายกรัฐมนตรีได้กล่าวแสดงความเป็นห่วงต่อประชาชนที่ออกไปทํามาหากินในพื้นที่น้ําท่วมทําให้เกิดการสูญเสียชีวิต ขอให้ระมัดระวัง พร้อมกล่าวแสดงความเสียใจต่อครอบครัวผู้สูญเสีย
นายกรัฐมนตรีกล่าวต่อไปว่า รัฐบาลพยายามทํางานให้รวดเร็วที่สุด จะต้องปฏิรูปให้ได้ หลายเรื่องได้ดําเนินการไปแล้ว เริ่มจากการปฏิรูปจากเล็กเป็นใหญ่ ขอเพียงกําลังใจให้กันและกัน โดยเฉพาะกําลังใจจากสื่อ ขอให้ช่วยกันทําให้ประเทศเปลี่ยนแปลงไปในทางที่ดีขึ้น จึงอยากฝากให้ประชาชนได้เข้าใจ ถ้ามีเรื่องอะไรขอให้แจ้งมา พร้อมจะดูแลแก้ไขให้ได้ในทุก ๆ เรื่อง
--------------------------------------------
รัฐบาลไทย-ข่าวทำเนียบรัฐบาล-กระทรวงดิจิทัลฯ ประชุมคัดเลือกผู้ทรงคุณวุฒิ 3 ด้าน นั่งคณะอนุกรรมการใน อ.ก.พ.
วันอังคารที่ 3 มีนาคม 2563
กระทรวงดิจิทัลฯ ประชุมคัดเลือกผู้ทรงคุณวุฒิ 3 ด้าน นั่งคณะอนุกรรมการใน อ.ก.พ.
กระทรวงดิจิทัลฯ ประชุมคัดเลือกผู้ทรงคุณวุฒิ 3 ด้าน นั่งคณะอนุกรรมการใน อ.ก.พ.
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมคณะกรรมการสรรหาและคัดเลือกผู้ทรงคุณวุฒิใน อ.ก.พ. กระทรวงดิจิทัลเพื่อเศรษฐกิจและสังคม ครั้งที่ 1/ 2563 โดยมี นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม คณะผู้บริหารกระทรวงฯ และหน่วยงานในสังกัด ร่วมประชุม ณ ห้องประชุม MDES1 ศูนย์ราชการเฉลิมพระเกียรติ 80 พรรษา กรุงเทพฯ เมื่อวันที่ 2 มีนาคม 2563 ที่ประชุมได้พิจารณาวาระเพื่อทราบ เรื่อง คําสั่ง อ.ก.พ.กระทรวงดิจิทัลเพื่อเศรษฐกิจและสังคม ที่ 2 /2563 ลงวันที่ 10 มกราคม 2563 เรื่องแต่งตั้งคณะกรรมการสรรหาและคัดเลือกผู้ทรงคุณวุฒิใน อ.ก.พ. กระทรวงดิจิทัลฯ ซึ่งในที่ประชุมได้พิจารณาคัดเลือกผู้ทรงคุณวุฒิ 3 ด้าน เพื่อเป็นคณะอนุกรรมการใน อ.ก.พ. กระทรวงดิจิทัลเพื่อเศรษฐกิจและสังคม ประกอบด้วย ด้านการบริหารทรัพยากรบุคคล ด้านการบริหารและการจัดการและด้านกฎหมาย
****************